Arvtageren til Kadett D var Kadett E som kom i 1984. Den ble utnevnt til «Årets bil» i 1985. Dette mye på grunn av dens avanserte, aerodynamiske karosseridesign. Kadett E kom i både tre-, fire og femdørsversjon, samt en kabrioletversjon i 1987, designet av Bertone i Torino, Italia. I 1984 ble motorene økt til 1 400, 1 800 og en ny 1 998cm³ motor. 1 998cm³ motoren ble brukt i GSi og Vauxhall Astra GTE-versjonene. I 1988 kom en 16 ventilers twin cam-versjon, utviklet for GSi-utgaven. Denne ytte 156 hk (115 kW).